Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 168. § A számvitelrõl szóló 2000. évi C. törvény
Paragraph Index: 932

170. § Az Szt. 14. §-a a következõ új (9) és (10) bekezdéssel egészül ki, egyidejûleg a jelenlegi (9)–(10) bekezdés számozása (11)–(12) bekezdésre változik: „(9) A (8) bekezdés szerinti napi készpénz záró állomány maximális mértékét annak figyelembevételével kell meghatározni, hogy a készpénz napi záró állományának naptári hónaponként számított napi átlaga – kivéve, ha külön jogszabály eltérõen rendelkezik – nem haladhatja meg az elõzõ üzleti év – éves szintre számított – összes bevételének 1,2%-át, illetve ha az elõzõ üzleti év összes bevételének 1,2%-a nem éri el az 500 ezer forintot, akkor az 500 ezer forintot. Az átlag számításánál az adott hónap naptári napjainak záró készpénz állományát kell figyelembe venni. Mindaddig, amíg az elõzõ üzleti év összes bevétel adata nem áll rendelkezésre, addig az azt megelõzõ üzleti év összes bevételét kell alapul venni.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes